Ti Xalapa (masansan a mailetra a kas Jalapa, Panangibalikas nga Espaniol: [xaˈlapa] ( denggen); opisial a Xalapa-Enríquez [xaˈlapa enˈrikes]) ket ti kapitolio a siudad ti estado ti Mehiko iti Veracruz ken ti nagan ti mangpalikmut a munisipalidad. Iti senso idi 2005 nangireporta ti siudad iti populasion iti 387,879 ken ti munisipalidad a pagserbianna a kas tugaw ti ili ket nangireporta iti populasion iti 413,136. Ti munisipalidad ket addaan iti kalawa iti 118.45 km². Mabirukan ti Xalapa iti asideg ti heograpiko a sentro ti estado ken daytoy ti maikadua a kadakkelan a siudad iti estado kalpasan ti siudad ti Veracruz iti abagatan a daya.